## VIISI LEIPÄÄ KAKSI KALAA MARK. 6 ja JOH. 6

Kuvat: kääntöpussi - ilosanomalapsille.net

Johdanto: Mitä sulla on, mitä sä omistat? (näytä esineitä) Aikaa, rahaa, älypuhelin, polkupyörä, taito leipoa tai piirtää, nopeat jalat, millä juosta, kuulevat korvat, ja näkevät silmät, suu, jolla puhua, kädet joilla palvella? Tiedätkö, oikeastaan ne ei ole sinun. Kaikki se, mitä sulla on, on Jeesuksen. Sä oot saanut ne lainaan tätä elämää varten ja Jeesus odottaa, että käyttäisit niitä Jeesuksen iloksi ja kunniaksi ja toisille ihmisille siunaukseksi. Selvitetäänpä tänään, mitä siitä seuraa, kun anna kaiken Jeesuksen käyttöön.

Ihmiset kulkivat joukoittain Jeesuksen perässä ja Jeesus lähtikin opetuslastensa kanssa hiljaiseen paikkaan levähtämään. He ottivat veneen ja lähtivät järven yli. Kun ihmiset huomasivat sen, he lähtivät kävellen heidän perään.

Ei siis ollut tietoakaan hiljaisuudesta, ympärillä oli taas tuhansittain ihmisiä. Jeesus kuitenkin opetti heitä rakkaudella. Ihmiset kuuntelivat häntä useita tunteja ja illan tultua koolla oli tuhansia nälkäisiä ihmisiä ilman ruokaa!

Ihmisillä oli myös toisenlainen nälkä kuin ruoan nälkä. Se on nälkä, mikä meillä kaikilla on, mulla ja sullakin: mikä se on? Nälkä oppia tuntemaan paremmin Jumalaa ja saada syntimme anteeksi. Olemme ihmisiä, syntisiä sellaisia, jotka luonnostamme elämme erossa Jumalassa. Mutta kun sinut on luotu elämään Jumalan yhteydessä, sinä kaipaat, sinä tarvitset Jumalaa, koska sinun on parasta olla Jumalan lähellä.

Jeesuksen luo tulleet ihmisetkin olivat syntisiä, mutta he eivät ainakaan tuossa hetkessä ajatelleet syntejään eivätkä nälkäänsä tuntea Jumalaa. He ajattelivat vain, että heidän mahansa murisee, heillä on nälkä ja täytyy saada ruokaa. Mistä he saisivat nyt ruokaa ja noin suurelle joukolle?

### Kuva 1

Jeesus kysyi yhdeltä opetuslapseltaan, Filippukselta: 'Mistä voisimme ostaa ruokaa, että he saisivat syödäkseen?' Filippus rupesi laskemaan rahoja: ei ole rahaa niin paljoa, että kaikille saisi edes pienen murusen ruokaa. Liekö ollut edes kauppoja lähellä, mistä he olisivat saaneet leipää. Leipomiseenkin olisi mennyt aikaa. Filippus katsoi itseensä ja omiin mahdollisuuksiinsa ; otti laskimen (NÄYTÄ ) esiin ja ajatteli, että mahdoton tilanne; mitenkään emme voi ruokkia näin suurta joukkoa ihmisiä.

Jeesus kysyy tänään sinulta, että miten voisimme ruokkia ihmisiä, joilla on nälkä tuntea Jumala. Mitä voisimme tehdä, että jokainen ihminen oppisi tuntemaan Jeesuksen? Oletko sinä kuin Filippus ja katsot omiin mahdollisuuksiin ja toteat, mahdoton tehtävän? Ei ole riittävästi rahaa, en osaa hienosti puhua enkä laulaa eikä mulla ole mitään muitakaan taitoja, mitä Jeesus voisi käyttää. Vähätteletkö sitä, mitä sinulla on ja mitä osaat? Oletko unohtanut sen, että Jeesukselle on kaikki mahdollista? Hän oi tehdä ihan mitä tahansa, antaa sulle sanat suuhun, kun pitää puhua, taidon erilaisin tehtäviin, kuulevat korvat, ja tarvittavan viisauden, ihan kaiken. ' Ilman Jeesusta sä et voi mitään' vaikka kuinka yrittäisit; mutta Jeesuksessa sinä voit kaiken, kun Jeesus itse sinua vahvistaa. Sananl. 10:22 (seinälle, ääneen)

Kun Jeesus kysyi kysymyksensä Filippukselta, hän jo tiesi mitä aikoi tehdä, mutta uskon, että hän kysyi kysymyksen siksi, että Filippus tajuaisi itsekin, että tilanne on järjellä ajateltuna aivan mahdoton. Filippus ei pystyisi siitä selviämään ruoanhankkimisesta, mutta Jeesukselle mikään ei koskaan ole liian vaikeaa.